Here is a page extracted from Wikipedia that may contain CSS, HTML, and a lot of unformatted text.

Title: Juan Alberto Belloch Julbe
Content: Juan Alberto Belloch Julbe, naixito de Mora de Rubielos (Gúdar-Chabalambre) o 3 de febrero de 1950, ye un avogato, chuez y politico aragonés y alcalde de Zaragoza dende o 14 de chunio de 2003 dica o 13 de chunio de 2015. Actualment ye chuez en l'Audiencia Provincial de Zaragoza.

Licenciato en Dreito por a Universidat de Barcelona, ye chuez dende 1976, s'amanó a o Partido Socialista Obrero Español, estando en primeras nombrato por ixe partiu vocal d'o Consello Cheneral d'o Poder Chudicial o 30 d'octubre de 1990, prencipiando poco dimpués a suya carrera politica en estar nombrato ministro de Chusticia en un Gubierno de Felipe González Márquez o 5 de mayo de 1993. Tamién estió ministro de l'Interior en 1994-1996 (tamién con Felipe González), deputato en o Congreso d'os Deputatos por a circumscripción de Zaragoza y senador en o Senau d'Espanya por ixa mesma circunscipción. Aintro d'o suyo partiu, esdevenió en 1997 President d'o Partido de los Socialistas de Aragón.

Avogaus d'Aragón
Alcaldes de Zaragoza
Chueces d'Aragón
Deputaus en o Congreso d'os Deputaus por a provincia de Zaragoza
Deputaus d'a VI Lechislatura d'o Congreso d'os Deputaus
Senadors por a provincia de Zaragoza
Senadors d'a VII Lechislatura d'Espanya
Senadors d'a X Lechislatura d'Espanya
Ministros d'o Gubierno d'Espanya naixius d'Aragón
Naixius de Mora de Rubielos
Politicos d'o Partido de los Socialistas de Aragón
1950 (naixencias)